71. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1127421/974/0015 της 19/29 Δεκ. 1989 (ΦΕΚ Β’ 931) (Διόρθ. σφαλμ. στο ΦΕΚ Β’ 53/30/1/90) Διαδικασία σφράγισης ηλεκτρονικών ταμειακών μηχανών. Σελ. 136,22 Τεύχος ΙΒ-6-3 Σελ. 92 72 .ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. 1128942/987/0015 της 29 Δεκ. 1989/25 Ιαν. 1990 (ΦΕΚ Β’ 38) Καθιέρωση υποχρέωσης χρησιμοποίησης ηλεκτρονικών ταμειακών μηχανών του Ν. 1809/1988 για την έκδοση αποδείξεων λιανικής πώλησης αγαθών και υπηρεσιών. Έχοντας υπόψη: 1.Τις διατάξεις της παρ. 2 του άρθρ. 1 και της παρ. 3 του άρθρ. 7 του Νόμ. 1809/1988 «Καθιέρωση ταμειακών μηχανών και άλλες διατάξεις» (ΦΕΚ Α’ 222), όπως ισχύουν. 2.Τις διατάξεις της απόφασης Σ. 1659/104/1988 «Τεχνικές προδιαγραφές ηλεκτρονικών ταμειακών μηχανών» (ΦΕΚ Β’ 497). 3.Τις διατάξεις των περιπτ. η’ και θ’ του άρθρ. 49 του Π.Δ. 99/1977 περί Κώδικος Φορολογικών Στοιχείων (ΦΕΚ Α 34). 4.Το γεγονός ότι οι επιτηδευματίες που κατά νόμο υποχρεούνται να χρησιμοποιήσουν ηλεκτρονικές ταμειακές μηχανές σε ολόκληρη τη χώρα ανέρχονται περίπου σε 500.000 και συνεπώς επιβάλλεται η σταδιακή εκπλήρωση της υποχρέωσής τους, κατά περιοχές και επαγγέλματα, με ρυθμό ανάλογο με τις αντίστοιχες δυνατότητες της παραγωγής μηχανών. 27.Β.δ.71-72 Βιβλία και Φορολογικά Στοιχεία 5.Το γεγονός ότι μέχρι σήμερα έχουν εγκριθεί 4 τύποι μηχανών με δυνατότητα παραγωγής 4.000 το μήνα, κατά το πρώτο τετράμηνο του 1990 και 12.000 μηχανών τουλάχιστο το μήνα από τον Μάϊο 1990 και εφεξής, με την προσθήκη και άλλων κατασκευαστών. 6.Το γεγονός ότι σύμφωνα με το νόμο υπάρχει ευχέρεια να επιλεγούν και άλλοι τύποι μηχανών, κατόπιν αιτήσεων των ενδιαφερομένων επιχειρήσεων, οπότε η παραγωγή των μηχανών θα αυξηθεί σταδιακά. 7.Το γεγονός ότι η καθιέρωση της χρησιμοποίησης ταμειακών μηχανών είναι σκόπιμο να γίνει κατά προτεραιότητα σε επαγγέλματα με τη μεγαλύτερη συναλλακτική κίνηση, ώστε να απαλλαγούν από τη διαδικασία θεώρησης φορολογικών στοιχείων. 8.Την ανάγκη περιστολής της φοροδιαφυγής και της διασφάλισης των συμφερόντων του Δημοσίου, αποφασίζουμε: Καθορίζουμε τους επιτηδευματίες, κατά επαγγέλματα, που τηρούν βιβλία δεύτερης ή τρίτης κατηγορίας του Κ.Φ.Σ. και υποχρεώνονται να χρησιμοποιήσουν για την έκδοση αποδείξεων λιανικής πώλησης αγαθών και υπηρεσιών ηλεκτρονικές ταμειακές μηχανές του Νόμ. 1809/1988, που έχουν λάβει άδεια καταλληλότητας, κατά περιοχές της χώρας ως ακολούθως: 1.Από 1ης Μαΐου 1990 υποχρεώνονται οι επιτηδευματίες που ασκούν δραστηριότητα στους νομούς Αττικής και Θεσσαλονίκης τω παρακάτω επαγγελμάτων:εκμετάλλευση κέντρου διασκέδασης, όπως αυτό καθορίζεται με το Νόμ. 1642/1986, καθώς και πώληση λιανικώς ή κυρίως λιανικώς των εξής ειδών:α. ανδρικών, γυναικείων, παιδικών ετοίμων ενδυμάτων και εσωρούχων γενικά, β. ανταλλακτικών αυτοκινήτων, γ. καλλυντικών, εφόσον τα είδη αυτά αποτελούν την κύρια δραστηριότητα του επιτηδευματία και δ. λουλουδιών και φυτών. 2.Από 1ης Ιουλ. 1990 υποχρεώνονται οι επιτηδευματίες, που ασκούν δραστηριότητα στους νομούς Ηρακλείου, Λασηθίου, Αχαΐας, Κορινθίας, Αργολίδας, Λάρισσας, Μαγνησίας, Χαλκιδικής, Κέρκυρας, Δωδεκανήσου και Ζακύνθου και στα νησιά Πάρο, Νάξο, Μύκονο και Ίο και έχουν ως αντικείμενο εργασιών την εκμετάλλευση κέντρου διασκέδασης, καθώς και την πώληση ανταλλακτικών αυτοκινήτων. 3.Επίσης, από 1ης Ιουλ. 1990 υποχρεώνονται οι επιτηδευματίες που ασκούν δραστηριότητα στις περιοχές των παρ. 1 και 2 της απόφασης αυτής και έχουν ως αντικείμενο εργασιών την εκμετάλλευση εστιατορίου, ταβέρνας, μπαρ, καφέ-μπαρ, σνακ-μπαρ, καφετέριας, πιτσαρίας, ζαχαροπλαστείου και γενικά καταστήματος, στο οποίο διατίθεται οποιοδήποτε είδος τροφής ή ποτού, με εξαίρεση τα παραδοσιακά καφενεία. «4.Από 1ης Νοεμ. 1990 υποχρεώνονται οι επιτηδευματίες που ασκούν δραστηριότητα στους νομούς Χανίων, Ρεθύμνου, Ιωαννίνων, Αιτωλοακαρνανίας, Κεφαλληνίας, Πρέβεζας, Καρδίτσας, Τρικάλων και Καβάλας και έχουν ως αντικείμενο εργασιών την άσκηση των επαγγελμάτων που αναφέρονται στις παρ. 1 και 3 της απόφασης αυτής, καθώς και οι επιτηδευματίες που ασκούν δραστηριότητα στις περιοχές της παρ. 2 της απόφασης αυτής και έχουν ως αντικείμενο εργασιών την πώληση λιανικώς ή κυρίως λιανικώς:α)ανδρικών, γυναικείων, παιδικών ετοίμων ενδυμάτων και εσωρούχων γενικά, β)καλλυντικών, εφόσον τα είδη αυτά αποτελούν την κύρια δραστηριότητα του επιτηδευματία και γ)λουλουδιών και φυτών». Η παρ. 4 αντικαταστάθηκε ως άνω από την 1029133/284/0015/19 Απρ.-8 Μαΐου 1990 (ΦΕΚ Β΄ 304), απόφ. Υπ. Οικονομικών. 5.Επίσης, από 1ης Νοεμ. 1990 υποχρεώνονται οι επιτηδευματίες που ασκούν δραστηριότητα στις περιοχές των παρ. 1, 2 και 4 της απόφασης αυτής και έχουν ως αντικείμενο εργασιών την εκμετάλλευση φαρμακείου, καθώς και την πώληση λιανικώς ή κυρίως λιανικώς των εξής ειδών:α. δερματίνων ειδών και ειδών ταξιδίου, β. τουριστικών ειδών και ειδών λαϊκής τέχνης, γ. ειδών υγιεινής, δ. γυαλικών, κρυστάλλων και ειδών πορσελάνης, ε. ανδρικών, γυναικείων, παιδικών παπουτσιών γενικά, στ. υφασμάτων και λευκών ειδών, ζ. δίσκων και κασετών μουσικής και η. τροφίμων και λοιπών ειδών, εφόσον τα είδη αυτά διατίθενται με το σύστημα της αυτοεξυπηρέτησης. 6.Η υποχρέωση έκδοσης των αποδείξεων λιανικής πώλησης με τη χρήση των ηλεκτρονικών ταμειακών μηχανών αφορά και όλα τα άλλα είδη αγαθών που διατίθενται λιανικώς από τις κατηγορίες των επιτηδευματιών που αναφέρονται στην παρούσα απόφαση. Επίσης, η υποχρέωση που θεσπίζεται με την απόφαση αυτή αφορά και τα υποκαταστήματα των επιχειρήσεων, που λειτουργούν στις περιφέρειες που αναφέρονται πιο πάνω στις παρ. 1, 2 και 4, ενώ η έδρα των επιχειρήσεων αυτών βρίσκεται στην περιφέρεια άλλου νομού της χώρας. 7.Από τους επιτηδευματίες που υποχρεώνονται  με την απόφαση αυτή στη χρησιμοποίηση των  ηλεκτρονικών ταμειακών μηχανών εξαιρούνται  οι     επιτηδευματίες    εκείνοι     που    είναι      υπό(Αντί για τη σελ. 136,23(α) σελ. 136,23(β) Τεύχος 1197-Σελ. 29 Βιβλία και Φορολογικά Στοιχεία 27.Β.δ.72 χρεοι και τηρούν βιβλία αποθήκης, ως προς την εισαγωγή και εξαγωγή. 8.Με νεώτερες αποφάσεις θα επεκταθεί η υποχρέωση χρησιμοποίησης ηλεκτρονικών ταμειακών μηχανών στο σύνολο των επιτηδευματιών και σε ολόκληρη τη χώρα, ανάλογα με τη δυνατότητα παραγωγής μηχανών. 9.Όσοι από τους επιτηδευματίες της απόφασης αυτής δεν χρησιμοποιούν από 1ης Μαΐου, 1ης Ιουλίου και 1ης Νοεμβρίου 1990, κατά περίπτωση, ηλεκτρονικές ταμειακές μηχανές, υπόκεινται στις προβλεπόμενες από τις διατάξεις του Κ.Φ.Σ. και του Νόμ. 1809/1988 κυρώσεις. 